SW Energia 21 katlamaja said "Tõhus kaugküte" märgised
Taastuvenergiale üleminek ja energiatõhususe suurendamine on üks kõige suuremaid eesmärke Euroopa kliima ja energiapoliitikas. Kaugkütte- ja jahutussüsteemidel on seetõttu oluline tähtsus majanduse dekarboniseerimisel, so CO2 jalajälje vähendamisel. Soojus moodustab Eestis ligi poole kogu energia lõpptarbimisest ning omakorda ligi kaks kolmandikku sellest moodustab kaugküttesoojus. Üle poole tänasest kaugküttesoojusest toodetakse taastuvenergiaallikatest ning ligi pool tõhusal elektri- ja soojuse koostootmisel. Ligi 60% Eesti hoonetest on ühendatud kaugküttega. Kaugküttesüsteemidel on olnud ja saab ka tulevikus olema määrav roll Eesti taastuvenergiaeesmärkide täitmisel. [EJKÜ]
Kuidas hinnatakse tõhusat kaugküttevõrku?
“Varasemate aastate andmete alusel teame, et tõhusaid kaugküttesüsteeme on Eestis veel mitmetes asulates. Loodame, et märgise taotlemine jätkub aktiivselt ning kõik tõhusad kaugküttesüsteemid saavad nähtavaks. Usume, et seeläbi aitame kaasa sellele, et tõhusaid kaugküttesüsteeme arendatakse järjest juurde ja edasi ning seeläbi aidatakse kaasa nii energiatõhusale kui ka keskkonnasõbralikule soojuse tootmisele” sõnas Pirso. [EJKÜ]
SW Energia võttis üle poole jagatavatest tunnustustest.
Välja antud märgistest 21 jagati SW Energia halduses olevatele kaugküttekatlamajadele. “Meie jaoks on suur au ja rõõm see tunnustus tehtud töö eest vastu võtta. Oleme antud piirkondadega palju vaeva näinud. Tänu sellele märgisele saame tõsta inimeste teadlikkust kaugküttest. Tõhususe märgis annab teada, et just nende piirkondade kodusoojus on toodetud efektiivselt ja keskkonnale mõeldes ning garanteerib soodsaima hinna, ” ütles SW Energia OÜ tegevjuht Mait Pärg ning lisas, et ettevõte soovib kindlasti antud suunal jätkata ning olla teenäitajaks keskkonnasäästliku mõtteviisi juurutamises nii katlamajanduses kui ettevõtte juhtimises.
Loe EJKÜ originaal artiklit